Projecte Educatiu – Cor de Maria – Mataró\nSistema Educatiu Actual\nObjectius Generals de l’etapa\nProgamació General Anual\nE. Valors i C. Espiritual\nProjecte curs 2017-2018\nSetmana de Germanor\nLa Tardor – Castanyada\n156è aniversari de la Fundació de l’escola\nX Festa Gegantera de la Tardor\nXXIIIè Concurs de Nadales\nLliurament premis del XXIVè Concurs Literari de Sant Jordi\nXXIX CURSA DEL COR DE MARIA\nXVes JORNADES CULTURALS\nXI Certamen Infantil i Juvenil de lectura en veu alta\nButlletins Comunitat Educativa\nBrowse: Home / Què fem? / Projecte Educatiu\nEl Projecte Educatiu s’inspira en allò que l’escola vol SER – el seu Caràcter Propi i el Manifest d’Olot-, i constitueix un ajut a la comunitat educativa en la seva tasca de concreció de tot allò que vol FER – programacions, plans, projectes, protocols…-, amb la finalitat d’aconseguir que el conjunt de l’escola sigui fidel a la seva identitat i assoleixi un bon nivell de qualitat en la seva oferta educativa.\nEl projecte educatiu és l’instrument de coordinació i de cohesió entre tots els sectors d’activitat del centre.\nEl projecte educatiu afavoreix la integració de tots els membres de la comunitat educativa de l’escola i de les diverses iniciatives que s’hi duen a terme, amb la finalitat de fer realitat el model educatiu que tots compartim.\nLes OPCIONS PREFERENTS són aquells aspectes del caràcter propi del centre l’aplicació dels quals és d’interès prioritari.\nLes OPCIONS PREFERENTS són l’enllaç entre el caràcter propi del nostre centre i les programacions docents amb la finalitat d’assegurar la coherència i la necessària continuïtat en l’acció educativa dels alumnes.\nLes nostres opcions preferents, que han d’assegurar que el caràcter propi de les escoles Cor de Maria es dugui a la pràctica en l’elaboració de successius i graduals projectes educatius, són:\n1. AJUDAR ALS ALUMNES A DESCOBRIR I POTENCIAR LES SEVES POSSIBILITATS FÍSIQUES.\n1.1 Vetllar per la salut física dels nostres alumnes\n1.1.1 Afavorint el normal desenvolupament físic de l’alumne, potenciant l’educació física i la utilització del material propi de la matèria, en horari escolar i extraescolar tant en les pròpies instal·lacions com en les municipals (piscina, pistes d’atletisme, tennis,…)\n1.1.2 Organitzant actes esportius: Cursa Cor de Maria, Festa fi de curs…\n1.1.3 Fomentant bons hàbits alimentaris, higiènics, posturals…\nReduint el nombre de llaminadures.\nRecomanant per esmorzar un entrepà en lloc de la “pastisseria industrial”.\nAconsellant rentar-se les dents després de l’àpat. (l’escola col·labora amb la campanya de fluorització a les escoles per part de l’Ajuntament).\nInsistint en l’ús de la dutxa després de qualsevol activitat física.\nProcurant que els alumnes tinguin una bona postura corporal a classe.\n1.1.4 Promovent l’afició a l’esport com a mitjà de desenvolupament físic, equilibri mental, educació en valors socials i ocupació sana dels temps de lleure.\nI, per una sana ocupació del temps de lleure l’escola promou, també, activitats físiques com futbol, bàsquet, patinatge, tennis taula, escacs, tenis, atletisme, ciclisme, natació.\n1.1.5 Adherint-nos a les campanyes de salut organitzades pels organismes corresponents.\n1.2 Tenir especial cura vers els nens amb minusvalidesa que també tenen dret a la integració.\n1.2.1 Ajudant als alumnes amb alguna deficiència física i fomentarem l’ajuda dels altres companys vers ells.\n1.2.2 En cas de nens amb minusvalidesa, demanant el suport necessari als organismes corresponents.\n1.2.3 Adequant el centre a les necessitats dels nens disminuïts.\n2. AJUDAR A DESCOBRIR I POTENCIAR LES POSSIBILITATS AFECTIVES DELS ALUMNES.\n2.1 Vetllar per l’ equilibri emocional i afectiu dels nostres alumnes a fi d’afavorir el seu procés de formació i aprenentatge\n2.1.1 Potenciant una bona relació mestre-alumne:\nMostrar una actitud senzilla\nCrear un clima de confiança i comunicació\nEscoltar les inquietuds i angoixes dels alumnes\nConcentrar-nos plenament en la tasca que realitzem per tal de portar-la a terme el millor possible\n2.1.2 Fomentant el respecte mutu entre l’alumnat, creant un ambient educatiu que ofereixi a tots la possibilitat d’exercir la cooperació i la solidaritat amb jocs de socialització i fórmules de cortesia:\nDemanar: Perdó / Ho he fet sense voler\nSalutacions: Bon dia/Bona tarda/Hola / Adéu\nSí us plau!\n2.1.3 Ajudant els alumnes a autoconèixer-se i a orientar-los perquè siguin conscients de les seves aptituds, limitacions i possibilitats.\n2.1.4 Reforçant l’autoestima dels alumnes que ho necessitin: elogiant les seves qualitats i ressaltant més els aspectes positius que els negatius.\n2.1.5 Procurant que les mancances físiques, intel·lectuals i emocionals no siguin motiu de menyspreu per part dels altres amb una bona acció tutorial: respectant les limitacions, engrescant a la superació, situant-nos a l’edat cronològica i psicològica (empatia) dels nens per comprendre les seves dificultats a l’hora de realitzar les tasques i coneixent la realitat familiar i social dels alumnes a fi d’acollir-los, comprendre’ls i ajudar-los millor.\n2.1.6 Ajudant a tots els alumnes a integrar-se per tal que no quedin aïllats:\nAtenent la diversitat.\nFomentant jocs socialitzadors i activitats col·lectives que afavoreixin la participació activa d’aquests alumnes.\nUtilitzant metodologies dinàmiques (treball en grup a l’aula) que facilitin la interacció entre els alumnes.\n2.1.7 Despertant i afavorint en els alumnes actituds d’iniciativa, de treball en grup i de responsabilitat perquè se sentin solidaris amb totes les persones que s’esforcen en la construcció d’una societat més justa i més tolerant amb la diversitat.\n2.1.8 Potenciant actituds d’autosuperació.\n3. AJUDAR A EDUCAR LA DIMENSIÓ SOCIAL DE L’ALUMNE I A PROMOURE LA SEVA INSERCIÓ EN EL MÓN DE FORMA RESPONSABLE I CONSTRUCTIVA.\n3.1 Descobrir i valorar els trets propis de Catalunya, en un clima d’integració i d’obertura a tots els homes i cultures.\n3.1.1 Prenent consciència de la realitat socio-cultural de Catalunya fruit de la nostra història.\n3.1.2 Creant un clima adequat per un bon aprenentatge de la llengua catalana.\n3.1.3 Emprant la llengua catalana com a vehicle de comunicació en totes les relacions de la vida escolar.\n3.1.4 Fent viure les tradicions i els costums catalans (nadales, danses, caramelles, llegenda de Sant Jordi, Mare de Déu de Montserrat…).\n3.1.5 Ajudant els alumnes i llurs famílies en el coneixement del propi entorn, bo i afavorint l’arrelament al medi i la integració en la societat catalana.\n3.1.6 Afavorint una millor consciència social envers els sectors de la població més desfavorits i envers els problemes mediambientals que pateix la nostra societat.\n3.2 Inculcar en els nostres alumnes el respecte a l’entorn.\n3.2.1 Conscienciant-los de la necessitat del respecte a la natura.\n3.2.2 Fent-los entendre la necessitat de respectar les instal·lacions (patis, aules, passadissos…) i el material escolar.\n3.2.3 Fomentant el respecte als bens col·lectius (parets, carrers…)\n3.3 Fomentar el respecte als altres en les actituds, els fets i les paraules.\n3.3.1 Educant en la tolerància i la pluralitat, sabent respectar les diferències d’opinió, de ser i d’actuar.\n3.3.2 Induint a tractar els altres tal com un mateix voldria ser tractat i ensenyant a escoltar.\n3.3.3 Treballant un vocabulari i una expressió adients, objectiu i crític en la comunicació amb els altres.\n3.4 Ajudar a la integració educativa, social i cultural dels alumnes estrangers.\n3.4.1 Fomentant i consolidant l’aprenentatge de la llengua i de la cultura catalana.\n3.4.2 Ajudant a formar una identitat oberta i solidària a fi d’aconseguir una plena cohesió social.\n3.5 Acollir amb especial dedicació els alumnes/as que viuen situacions d’especial dificultat, com a forma d’igualar les oportunitats perquè un dia tots els homes i dones gaudeixin realment dels drets que els són reconeguts.\n3.6 Educar els nens i les nenes, els nois i les noies en i per las paritat de gènere desenvolupant en uns i altres totes les seves capacitats i potencialitats, ajudant-los a establir relacions respectuoses de vertadera amistat i, d’efecte, de companyonia, evitant els estereotips i les limitacions de certs esquemes culturals.\n4. AJUDAR ELS ALUMNES A DESCOBRIR I POTENCIAR LES SEVES POSSIBILITATS INTEL·LECTUALS.\n4.1 Uniformar els criteris de l’acció educativa (acadèmics, educacionals,…)\n4.1.1 Duent a terme una selecció i revisió actualitzada dels continguts d’ensenyament, el treball dels quals contribuirà a desenvolupar les capacitats personals.\n4.2 Propiciar un clima de treball adequat i acollidor.\n4.2.1 Detectant les circumstàncies escolars i familiars que afavoreixen o dificulten el normal desenvolupament intel·lectual.\nFomentant la tutoria individual per detectar els diferents aspectes personals que interfereixen en l’aprenentatge.\n4.2.2 Fomentant els hàbits d’estudis:\nTreball individual a fi de potenciar la concentració.\nTreball en grup a fi de potenciar l’enriquiment mutu i la participació.\nTreballar en silenci.\n4.2.3 Fomentant actituds d’esforç i constància.\n4.3 Ensenyar tenint en compte la individualitat de cada alumne/a.\n4.3.1 Valorant justament els esforços i treballs de cadascú.\nAcceptant els alumnes tal com són, després d’aprofundir en el seu coneixement.\nAdaptant el currículum a la diversitat.\n4.3.2 Donant suport als alumnes més necessitats a través de la Comissió d’Atenció a la diversitat i el SOP (Servei d’Orientació Psicopedagògica) a fi que tots i cada un dels alumnes se sentin integrats en el grup.\n4.3.3 Mantenint bona comunicació amb les famílies.\n4.4 Estimular la curiositat per l’aprenentatge i els hàbits que porten a una educació més enllà de l’aula.\n4.4.1 Activant l’ús estratègic de procediments diversos.\n4.4.2 Desvetllant l’esperit crític i la curiositat pel moment actual a través del coneixement i de la utilització dels diferents mitjans de comunicació\n4.4.3 Utilitzant una metodologia oberta i flexible per assolir els objectius generals d’etapa i de les diferents àrees de coneixement.\n4.4.4 Integrant les TIC com a eina metodològica a les diferents àrees de coneixement (TAC): actualitzant i adequant els recursos necessaris i el pla de formació de centre, donat suport a les iniciatives, tant personals com col·lectives.\n4.4.5 Desvetllant la curiositat intel·lectual i la satisfacció d’aprendre.\n4.4.6 Fomentant un procés d’educació al llarg de tota la vida mitjançant el desenvolupament de la capacitat d’aprendre a aprendre.\n4.5 Orientar els alumnes a descobrir llurs aptituds o limitacions intel·lectuals per ajudar-los a superar les seves dificultats i potenciar les seves qualitats.\n4.5.1 Procurant que prenguin consciència del seu treball i que el valorin.\n4.6 Aconseguir que els nois i les noies adquireixin les eines necessàries per entendre el món en què estan creixent i desenvolupin els coneixements, capacitats, habilitats i actituds necessaris, per ser capaços d’adaptar-se a noves situacions i desenvolupar un aprenentatge permanent al llarg de la vida.\n5. FOMENTAR LA DIMENSIÓ ÈTICA I TRASCENDENT DE LA PERSONA.\n5.1 Professar un profund respecte a la persona.\n5.1.1 Tenint una actitud acollidora, escoltant i estimant els alumnes fins i tot els que no comparteixen els sentiments de la majoria.\n5.1.2 Estant oberts al diàleg.\n5.1.3 Tenint capacitat de comprensió.\n5.1.4 Harmonitzant exigència i flexibilitat.\n5.1.5 Essent exemples de simplicitat, joia i bon humor.\n5.2 Posar l’accent en els valors de l’Evangeli\n5.2.1 Donant en tot moment exemple d’aquests valors\n5.2.2 Desvetllant el compromís de la convivència entre els homes.\n5.2.3 Dedicant atenció preferent als més necessitats i amb menys possibilitats.\n5.2.4 Potenciant més els valors que uneixen que els que ens separen.\n5.2.5 Treballant la interculturalitat.\n5.2.6 Aconseguint que els alumnes adquireixin gradualment un concepte clar i autèntic de llibertat per tal que s’acostumin a actuar per convicció pròpia.\n5.2.7 Educant per la pau, per la resolució no violenta dels conflictes emfatitzant el respecte, el diàleg i la riquesa de la diversitat i treballant per la implementació de la justícia a petita i gran escala.\n5.3 Desvetllar i fer créixer en la fe.\n5.3.1 Vivint de forma joiosa la fe cristiana fent participar els alumnes dels temps litúrgics amb elements lúdics i engrescadors (pessebres, cantada de nadales, caramelles…) i incorporant elements motivadors, com la cançó, l’expressió plàstica,… a l’hora de manifestar i parlar de la nostra fe.\n5.3.2 Prenent Maria com a model del nostre viure cristià com a dona de fe, dona forta, dona atenta a les necessitats dels altres, dona de servei, dona que comparteix el dolor i present en les nostres actituds i activitats.\n5.3.3 Fomentant l’esperit de pregària com a diàleg amb Déu i com a forma de solidaritzar-se amb el sofriment i les necessitats dels altres. Practicant diàriament la pregària del matí amb dignitat i atenció, seguint els temps litúrgics, a fi de conèixer les principals pregàries del cristià: Parenostre, Avemaria, Glòria, Salve Regina,… i les diferents formes de pregària (de petició, d’acció de gràcies, de lloança…)\n5.3.4 Estimulant la vivència sacramental amb celebracions periòdiques de l’Eucaristia per:\nRecuperar el sentit festiu i joiós de les celebracions sacramentals.\nViure la dimensió comunitària dels sagraments, que ens reuneixen en Església, especialment l’Eucaristia dominical.\nAprofundir en el sentit ple de cada sagrament, com a moment de celebració de la gràcia de Déu que contínuament se’ns dóna.\n5.3.5 Propiciant la implicació dels nostres alumnes en grups de reflexió i d’acció, per aprendre a donar el seu temps als altres, compartir els seus béns i ser solidaris amb els de més a prop i amb els de més lluny.\n5.4 A fer dels nostres alumnes persones compromeses a partir de la nostra pròpia coherència de vida.\n5.4.1 Fent-los descobrir que ser cristià és quelcom que es manifesta a la vida de cada dia tenint com a model Jesús i, per això, cal plantejar-los el seu futur amb criteris solidaris i evangèlics, i no pas amb els que ens proposa la societat.\n5.5 Proclamar de paraula i especialment amb el nostre testimoni de vida la bona notícia de Jesús de Natzaret: que hi ha un pare-mare d’amor i misericòrdia que vol que tots nosaltres visquem en fraterna dignitat, i que dedicar la pròpia vida a fer realitat aquest seu somni, el Regne, dona ple sentit i fa immensament feliç.\n6. FER DE L’ESCOLA UN CENTRE DE FORMACIÓ OBERT A L’ENTORN SOCIAL,\ndonant prioritat a la proposta d’activitats formatives adreçades a les famílies que formen part de la nostra comunitat educativa.\n6.1 Establir i mantenir un canal regular d’informació (butlletí “FAMÍLIA/ESCOLA”) entre l’escola i les famílies que hi estan vinculades, de manera que aquesta informació esdevingui per als pares i les mares dels alumnes un estímul que motivi el desig d’un diàleg formatiu amb els mestres i professors de llurs fills.\n6.2 Establir un àmbit formatiu en el qual els protagonistes siguin conjuntament, els pares i les mares que ho desitgin i alguns dels educadors de l’escola. (Trobades FAMÍLIA/ESCOLA).\n6.3 Fer que l’escola esdevingui un mitjà d’evangelització i, també, de formació cristiana de les famílies creients, i que aquestes s’impliquin en l’educació de la fe de llurs fills.\n6.4 Facilitar a l’escola el suport social que necessita com a institució educativa per tal que esdevingui, cada dia més, una institució respectada i valorada per la societat.\n7. EDUCAR ELS NOSTRES ALUMNES PER A LA CIUTADANIA\n7.1 Viure la diversitat que deriva de la fragmentació de referents culturals i de l’existència de diferents models de vida.\n7.1.1 Respectant els drets de tothom\n7.1.2 Assumint que els drets de les persones són universals.\n7.1.3 Aprenent a construir la pròpia identitat.\n7.1.4 Valorant la multiculturalitat\n7.1.5 Reconeguent la identitat cultural dels diversos grups humans.\n7.2 Exercitar la paraula i la deliberació conjunta per a superar els conflictes, evitar la violència i instaurar la pau.\n7.2.1 Oferint eines que generin reflexió i innovació a través de l’acció.\n7.2.2 Desenvolupant les capacitats que permetin comportaments de bons ciutadans.\n7.3 Valorar el compromís amb el bé comú, enfront l’excés d’individualisme. Fomentant\n7.3.1 El sentiment de partença a la comunitat humana\n7.3.2 L’ interès per les qüestions públiques, per la vida col·lectiva\n7.3.3 La participació responsable i presa de compromisos amb projectes comuns i en la millora del propi context.\n7.3.4 La participació activa en la construcció d’una societat justa\n7.3.5 La pràctica de la democràcia i educació del sentit de la responsabilitat.\n7.3.6 La construcció d’una ciutadania conscient, activa i compromesa.\n7.4 Educar en la sobrietat i per la solidaritat, desenvolupem en els nostres alumnes/as el sentit comunitari, la corresponsabilitat i la recerca del bé comú\n7.4.1 Donant importància a la transmissió de criteris i normes de comportament.\n7.4.2 Assumint la responsabilitat personal en la construcció d’una cultura de la seguretat a través del civisme.\n7.4.3 Apostant per una mobilitat sostenible i segura:\nSer conscients de la necessitat de disminució de l’emissió de gasos contaminants.\nSer conscients de la necessitat de disminució dels nivells de soroll.\nSer conscients de la necessitat de fer un ús més racional del vehicle privat.\n7.4.4 Apostant pel desenvolupament sostenible i la gestió sostenible dels residus.\nParticipar activament en les polítiques ambientals.\nConscienciar que cal utilitzar els recursos naturals de manera racional, moderant la seva extracció.\nPracticar la recollida selectiva de residus per facilitar-ne el reciclatge.\n7.5 Treballar la socialització dels nostres alumnes, els futurs ciutadans, educant la seva dimensió comunitària\n8. POSAR ELS AVENÇOS TECNOLÒGICS AL SERVEI DE L’ EDUCACIÓ\n8.1 Iniciar els alumnes en la utilització de les tecnologies de la informació i la comunicació com a mètode d’aprenentatge integrant-les en les diferents àrees i matèries\n8.2 Ensenyar a seleccionar i valorar la informació rebuda per mitjà de les tecnologies de la informació i de la comunicació.\n8.3 Reconèixer els valors dels mitjans de comunicació i d’internet, fomentant l’anàlisi crítica de la realitat que ens proporcionen.\n8.4 Fomentar conductes responsables i ètiques vers l’ús dels mitjans tecnològics i de la informació.


Bagnaia repeteix triomf | A.C | BARCELONA | MotoGP | L'Esportiu de Catalunya\nBagnaia repeteix triomf Bagnaia repeteix triomf Bagnaia repeteix triomf Bagnaia repeteix triomf + Bagnaia repeteix triomf E-mail\nFrancesco Bagnaia, amb la bandera italiana al circuit de Misano EFE / DANILO DI GIOVANNI.\nBagnaia repeteix triomf Bagnaia repeteix triomf Bagnaia repeteix triomf Bagnaia repeteix triomf Bagnaia repeteix triomf E-mail\nEls tres guanyadors del GP de San Marino, Francesco Bagnaia en MotoGP, Raúl Fernández en Moto2 i Dennis Foggia en Moto3, van repetir victòria ja que també es van imposar diumenge passat en el GP d’Aragó, i es van apropar una mica més als líders del mundial de les seves categories. Francesco Bagnaia i la seva Ducati ho van fer a casa, al circuit de Misano, després de sumar el seu primer triomf en la màxima categoria la setmana passada a MotorLand en una gran lluita amb Marc Márquez. L’italià es va imposar després d’anar primer des del primer fins al darrer metre, i aquesta vegada va lluitar amb Fabio Quartararo, el líder del mundial. Francesco Bagnaia va sortir des de la posició preferent i en les primeres voltes ja es va distanciar clarament dels seus rivals. Fabio Quartararo primer es va assentar en la tercera posició, i després va anar cap a endavant. En les últimes voltes es va apropar molt a l’italià i va arribar a poc més de tres dècimes. Enea Bastianini va ser tercer i va fer el seu primer podi en MotoGP, i la gran lluita va ser per la quarta posició, que al final se la va emportar Marc Márquez. En les últimes voltes el cerverí i Joan Mir van atrapar i superar Jack Miller, i van ser quart i cinquè. El mallorquí, l’actual campió mundial, va superar els límits de la pista en l’última volta i va perdre una posició, fet que el va relegar al sisè lloc. Pol Espargaró va acabar setè, i el seu germà Aleix, vuitè, després de lluitar amb els primers a l’inici. Maverick Viñales va ser tretzè i va puntuar per primer cop amb l’Aprilia, i Àlex Márquez va acabar quinzè. Àlex Rins va caure mentre lluitava per la quarta posició.\nEl rookie Raúl Fernández va continuar brillant en el seu primer any en Moto2 i va aconseguir la seva sisena victòria i segona consecutiva. El madrileny ho va fer, a més, amb dolor a la mà que li van operar fa quinze dies. Raúl Fernández, que sortia de la pole, es va agafar amb calma les primeres voltes i va deixar que Sam Lowes –quart– i Arón Canet –tercer– lideressin la cursa. A onze voltes del final es va situar primer i ningú el va poder superar. El líder del mundial, Remy Gardner, va anar de menys a més i va ser segon, darrere del seu company d’equip i rival en la lluita pel títol.\nXavi Vierge va estar entre els millors, quart, en les primeres voltes i va anar cedint posicions a poc a poc per acabar vuitè. Albert Arenas, que sortia 26è, va millorar poc i va acabar 22è.\nQuarta de Foggia\nEn Moto3, Dennis Foggia va sumar la seva quarta victòria de l’any i segona consecutiva, després de dominar en la segona part de la cursa. L’italià es va situar segon en la general. El seu compatriota Romano Fenati, que tenia la posició preferent, va ser el millor en les primeres voltes, es va escapar i va caure a deu voltes del final. La segona posició va ser per al també italià Niccolò Antonelli, i va completar un triplet italià al podi Andrea Migno, tercer.\nXavier Artigas va abandonar pel dolor provocat per la caiguda de l’últim gran premi. El pilot de Sant Andreu de la Barca va sortir sisè i es va mantenir al davant fins a la sisena volta, en què va perdre terreny. El van sancionar amb una long lap per haver sortit dels límits de la pista en la volta 9 i en la 15 va plegar. El tortosí Jeremy Alcoba sortia de molt enrere, 24è, i va recuperar fins al 16è lloc.\nJA EN PORTA SIS\nEl debutant Raúl Fernández ha aconseguit la sisena victòria en Moto2\nJordi Torres revalida el títol de MotoE\nJordi Torres va revalidar el títol de la copa del món de MotoE, que va estar marcada per un final molt polèmic. El pierenc era el líder de la general i anava primer en aquesta última cursa, quan el seu rival en la lluita pel títol, el suís Dominique Aegerter, el va fer caure en l’última volta i va guanyar. Jordi Torres es va aixecar i va acabar tretzè. Amb aquests resultats el suís era el campió, però la direcció de la cursa va revisar l’incident i va sancionar Dominique Aegerter per conducció irresponsable amb 38 segons. El suís va passar al dotzè lloc i Jordi Torres va mantenir el primer lloc de la general i va guanyar el segon títol consecutiu.\nL'Esportiu. Nacional 20-09-2021, Pàgina 6


Taller Presentació Màster EE: Les paraules i significats - Institut Ecologia Emocional\nSom conscients del nostre diccionari intrapersonal?\nEls éssers humans som éssers lingüístics, éssers que viuen en el llenguatge. La forma en què donem un sentit a les nostres vides, és òbviament lingüística. Les paraules no són innocents, relaten la nostra forma de mirar i ser en el món, les nostres experiències, desitjos, expectatives, creences, i, les nostres emocions.\nDepenent de l’emoció, les nostres paraules són diferents, parlem i escoltem de forma diferent. Però, som conscients de la càrrega emocional de les paraules que utilitzem? Una de les eines més poderoses que ens va ser donada als éssers humans és la nostra capacitat d’expressió verbal. El poder de la paraula, que pot ser generador de benestar, creativitat, aròmia i equilibri o pel contrari generador de malestar, confusió, desequilibri i caos.\nQuines emocions mouen unes i altres paraules? En el primer cas: alegria, coratge, autoestima, acceptació de tu mateix, orgull pel qual un és, gratitud, amor… En el segon cas: tristesa, ira, enveja, vergonya, menyspreu, inseguretat, angoixa, por al rebuig i la soledat. Tal és el poder de les paraules. Tal és la seva força. Quan la paraula sorgeix de la ment i travessa el jardí s’omple de significat. Les paraules poden transformar els jardins interiors en obres d’art, poden adornar tots els racons de la casa de la ment amb vida i llum, poden enfoscar els habitatges, convertir els jardins emocionals en deserts. (Soler&Conangla)\nEn Ecologia Emocional treballem de forma transversal la gestió dels significats.\nOn i quan es farà Taller Presentació del Máster EE?\nLloc: C/ Rocafort, nº 242 bis 3r\nPsico-Eco-Afectivitat: Per una gestió més ecològica de les nostres emocionsTaller Presentació Màster EE: No són contes, és la vida


La Nova obri el plaç de matriculació per al curs 2018/2019 | Societat Musical Nova Alcoi\nLa Nova obri el plaç de matriculació per al curs 2018/2019\nL’escola de música de la Nova d’Alcoi obri el plaç de matriculació per al curs 2018/2019, que comptarà amb una àmplia oferta formativa. Els professors impartiran classes de llenguatge musical, teoria i dictat de Preparatori i en els quatre cursos de Grau Elemental de música, cant així com formació en instruments de fusta, metall, percussió i corda.\nEn aquest últim capítol, les especialitats oferides són flauta, oboè, clarinet, saxòfon, fagot, trompeta, fiscorn, trompa, trombó, bombardí, tuba, percussió, guitarra, violí, viola, violoncel, contrabaix i piano.\nA més, en el nou curs ampliem la formació Fasolet per a xiquetes i xiquets entre 3 i 7 anys. Una metodologia que serà a càrrec de docents especialitzats i que anirà acompanyada per un cor infantil.\nLa banda jove completa l’ensenyament que oferim en la nostra escola situada en el carrer Perú, 31 baix.\nEls interessats en apendre música en la Nova d’Alcoi podran realitzar la matricula en horari de dilluns a dijous, de 18.30 a 21 hores, fins al 27 de setembre en la seu de la Música Nova.


Emergències activa el pla extraordinari contra incendis forestals per Setmana Santa i Pasqua – RiberaTV\nPer Ribera Televisió el 27 març, 2021 No Comment\nEs reforcen els vols de vigilància i s’incrementen els efectius en zones de muntanya i recreatives davant la previsió d’una gran afluència de visitants entre l’1 i el 12 d’abril\nEl Servei de Bombers Forestals realitzarà labors de prevenció 24 hores al dia i el personal del telèfon d’emergències 1·1·2 augmenta un 14%.\nLa Generalitat disposarà de 80 mitjans d’extinció terrestres i 16 mitjans aeris corresponents a unitats de Bombers Forestals terrestres i helitransportadas.\nEn total, 3.720 professionals realitzaran labors de vigilància i prevenció a més de respondre davant l’extinció de possibles incendis forestals. S’ha previst un pla per a mantindre l’operatiu de vigilància en zones estratègiques també durant la nit.\nD’altra banda, s’ha establit un dispositiu especial de vigilància aèria preventiva amb vols que s’intensificaran durant els caps de setmana i els dies festius des de les bases d’Enguera, Siete Aguas i l’Aeroport de Castelló. Aquests avions aniran carregats amb aigua i retardant per a actuar immediatament en cas d’incendi forestal.Aquests efectius se sumen als previstos per la Conselleria d’Agricultura, Desenvolupament Rural, Emergència Climàtica i Transició Ecològica que també intensificarà la presència de les Unitats de Prevenció d’incendis amb 174 recursos i 417 persones.\nPer part seua, els consorcis provincials de bombers i els bombers municipals de les capitals de província han comunicat que mantindran les dotacions habituals als parcs i en el cas que la previsió meteorològica siga favorable a la propagació d’incendis forestals, es reforçaran els torns.\nGabriela Bravo ha apel·lat a la responsabilitat de la ciutadania “perquè intensifiquen la precaució i cautela amb el patrimoni natural valencià davant la situació extraordinària que estem vivint”.\nLa titular d’Interior ha demanat que eviten comportaments temeraris “en l’encesa de foc per a cuinar en el camp o en la realització de recorreguts de risc sense la preparació adequada”.\nFinalment, ha recordat que “no és incompatible el gaudi dels dies festius amb la col·laboració pel respecte a la normativa de la Generalitat per la COVID-19”.\nEmergències activa el pla extraordinari contra incendis forestals per Setmana Santa i Pasqua added by Ribera Televisió on 27 març, 2021


L'Estat aprova la llei d'habitatge que permet declarar zones tensionades\nEl Govern espanyol aprova la llei d’habitatge que permet declarar zones tensionades i incentiva reduir els lloguers\nEl text preveu incentivar la regulació del lloguer, i ho deixa en mans de les autonomies\nNúria Llabina | dimarts, 26 d'octubre del 2021, a les 16.54\nEl Govern espanyol ha aprovat l’avantprojecte de llei pel dret a l’habitatge i que regula el preu dels lloguers. El text arriba després de prop d’un any de bloqueig per la manca d’acord entre el PSOE i Unides Podem i les crítiques de les entitats prohabitatge. Ara ha de superar tot el tràmit parlamentari, tot i que l’executiu ha avançat que es tramitarà d’urgència al Congrés per aprovar-la abans que acabi l’any.\nL’avantprojecte permet declarar zones tensionades o de mercat tensionat —on es podrà limitar el preu del lloguer— aquelles on el preu de l’habitatge hagi pujat considerablement, en concret més de cinc punts per sobre de l’IPC, o que absorbeixi més del 30% dels ingressos de les llars de la zona. Per tot plegat, es preveu incentivar la reducció dels lloguers amb deduccions fiscals als propietaris.\nLa declaració de zones tensionades, en mans de les autonomies\nEl text deixa en mans de les autonomies la possibilitat de demanar que es declarin zones tensionades als seus territoris per un període màxim de tres anys. En aquestes zones els grans tenidors, propietaris amb més de 10 habitatges, hauran d’abaixar els lloguers en funció d’un índex que el Govern espanyol haurà d’elaborar en els 18 mesos posteriors a l’entrada en vigor de la norma.\nEn paral·lel, els petits tenidors hauran de congelar preus i tindran beneficis fiscals si els redueixen. El text planteja una reducció de fins al 90 % de l’IRPF si l’arrendador rebaixa un 5 % el lloguer i deduccions del 70 % si l’habitatge es lloga a joves d’entre 18 i 35 anys. En els contractes nous, també s’haurà de mantenir el preu, però amb excepcions. Si el propietari ha fet reformes substancials o ofereix un contracte per a un període d’almenys 10 anys podrà augmentar el lloguer fins a un 10 %.\nA banda, la llei inclou una reserva del 30 % de totes les promocions per a habitatge protegit i defineix un impost per als habitatges buits a través d’un recàrrec de l’impost sobre béns immobles (IBI) que podrà arribar fins al 150 % i que podran aplicar els ajuntaments.\n— Govern d'Espanya — habitatge públic — lloguer


ERC decideix ampliar el govern de Tarragona amb la CUP i JxTgn sense el vistiplau d'ECP La República\nERC decideix ampliar el govern de Tarragona amb la CUP i JxTgn sense el vistiplau d’ECP\nACN Tarragona.-ERC, Junts per Tarragona i la CUP han anunciat aquest dimarts un acord per ampliar el govern municipal de Tarragona. Els republicans han decidit tirar endavant el pacte després […]\nACN Tarragona.-ERC, Junts per Tarragona i la CUP han anunciat aquest dimarts un acord per ampliar el govern municipal de Tarragona. Els republicans han decidit tirar endavant el pacte després de mesos de negociacions però ho han fet sense el vistiplau del seu soci, en Comú Podem Tarragona. Amb tot, la voluntat de l’alcalde Pau Ricomà era la de fer un govern a quatre i ha presentat un cartipàs amb les competències repartides entre totes les formacions. Tot i això, els comuns s’han sentit “expulsats” i han anunciat que surten de l’executiu. De fet, ja havien dit que no participarien d’un pacte amb JxTgn i han lamentat que ERC hagi fet una “ampliació unilateral” quan estaven negociant l’entrada de la CUP. Els republicans els han acusat de dilatar-les.\nLes negociacions a diverses bandes per ampliar el govern que hi havia hagut els darrers mesos es van precipitar aquest dilluns. L’executiva local d’ERC i l’assemblea local de la CUP van validar l’acord amb JxTgn. Posteriorment els republicans van comunicar-ho a l’entorn d’ECP, als quals els va agafar per sorpresa. L’anunci públic de l’ampliació del govern municipal s’ha fet just el dia que es compleixen dos anys de la investidura de Pau Ricomà.En la roda de premsa de presentació del nou executiu, Ricomà ha afirmat que volia els quatre partits i ha valorat la tasca feta pels dos consellers d’ECP. “L’ampliació es farà sense desviar-nos de la línia política que ens havíem fixat. El govern del canvi es fa ara més gran”, ha assegurat. El portaveu d’ERC, Xavier Puig, ha manifestat que la negociació “ha durat massa temps” i s’ha adreçat als comuns. “El seu programa de màxims és el nostre. Aquest govern és el seu i el programa és el que van treballar amb nosaltres”, ha expressat.Però aquestes paraules no han estat suficients per fer canviar el posicionament d’ECP, que ja havia anunciat setmanes enrere que no acceptaria compartir govern amb JxTgn. Una estona abans de la roda de premsa d’ERC, JxTgn i CUP, han fet un comunicat en el qual han reiterat que si els republicans tiraven endavant amb l’ampliació “unilateral” trencarien el pacte del 2019 i han apuntat que la negociació que mantenien amb ells per incorporar els cupaires era una “farsa”. Durant la roda de premsa del nou executiu han convocat la seva compareixença i allà han evidenciat el que ja s’intuïa: que no seran al govern.”Pau Ricomà acaba d’anunciar el trencament unilateral de l’acord de govern i ens acaba d’expulsar del govern municipal”, ha començat la primera tinent d’alcalde i portaveu d’ECP, Carla Aguilar-Cunill. I ha seguit: “ERC ha aprofitat la posició d’alcaldia possibilitada per nosaltres per fer realitat el que era el seu objectiu des del principi, fer un govern amb JxTgn. Han apostat per un govern que avui té més mans però menys consens, menys transversalitat i que és menys plural que fa dos dies”, ha sentenciat. A més, ha afirmat que “no representa la realitat de Tarragona i trenca ponts, polaritza i genera dificultats en una governabilitat que havia aconseguit tenir un equilibri propi”. Sense els dos consellers progressistes el nou executiu format per ERC, JxTgn i la CUP suma dotze regidors i es queda a dos de la majoria absoluta. En la roda de premsa dels comuns però, no hi era l’altre conseller de la formació, Hermán Pinedo. Pinedo s’ha reunit amb els seus companys de partit al matí i després també ha conversat amb el portaveu republicà Xavier Puig. Abans de la compareixença des de la formació han apuntat que no l’han pogut localitzar i, a més, a Twitter ha piulat: “Gràcies per tot, Tarragona”. De fet, no és clar que segueixi com a regidor d’ECP a l’oposició.Satisfacció a JxTgn i CUPLa satisfacció als dos nous partits del govern municipal ha estat evident. El portaveu de JxTgn, Dídac Nadal, ha remarcat la “bona predisposició” del batlle per “arribar a acords amb grups que tenen diferents matisos polítics” i ha destacat la “bona relació” personal que hi ha entre els consellers, que ha dit que tenen “una visió de ciutat comuna”. Nadal, que fa tot just un mes es va desmarcar de l’acord entre ERC i la CUP, ha manifestat que s’han aconseguit polir les diferències que hi havia aleshores. Per la seva banda, la portaveu dels anticapitalistes, Eva Miguel, ha expressat: “mai hem mercadejat amb cadires ni hem vetat sigles” i ha posat de manifest que Tarragona serà el municipi més gran del país on la CUP serà al govern. Pel que fa a les polítiques que impulsaran ha citat un “pla de xoc per garantir una vida digna als tarragonins” i ha parlat “d’aturar desnonaments, impostos sobre qui més té i lluita contra la pobresa”, entre altres accions. “La CUP ve a fer que el canvi no sigui només de sigles, sinó que veritablement es facin les coses radicalment diferents”.Finalment, pel que fa al nou repartiment de carteres, el que ha presentat Ricomà al migdia ha quedat en paper mullat, ja que la marxa dels comuns fa que s’hagi de tornar a modificar aquest cartipàs que ni tan sols s’arribarà a estrenar.


Carles Pellicer guanya les eleccions municipals 2019 a Reus\nPellicer guanya les eleccions a Reus amb 7 regidors i ERC i PSC n'obtenen 6 cadascun\nEls pactes seran necessaris per governar la ciutat després d'aquests canvis\ndiumenge, 26 de maig 2019 - 23:54h\nCarles Pellicer ha guanyat les eleccions a Reus | Jordi Olària\nCarles Pellicer (JuntsXReus) ha guanyat les eleccions a Reus amb 7 regidors, els mateixos que va obtenir l'any 2015. Fins a la segona ha escalat ERC Republicana, gràcies a una gran pujada en vots, gairebé el doble que fa quatre anys que els ha fet passar de 2 regidors a sis. El PSC ha aconseguit també uns bons resultats a la ciutat aconseguint dos regidors més dels que tenia i situant-se en els 6 regidors, a menys de 200 vots d'ERC.\nA la part baixa del llistat s'hi situa Ciutadans que perd un regidor i es queda en 3, i la CUP es queda amb la meitat de regidors dels obtinguts el 2015 passant dels 6 que tenia a 3 i perdent més de la meitat dels vots respecte a fa quatre anys. Ara Reus també perd vots respecte fa 4 anys però manté els dos regidors que tenia mentre que el Partit Popular es queda fora de l'ajuntament de Reus, no aconseguint el 5% necessari per obtenir representació municipal.\nCom era previsible, l'Ajuntament de Reus pels pròxims quatre anys necessitarà pactes entre les diferents forces polítiques per governar la ciutat. Aparentment, en aquesta ocasió podria ser més fàcil aconseguir un govern estable, amb múltiples variables i possibilitats Pellicer, que obté més de 2.000 vots respecte a ERC, la segona força, estaria en disposició de poder revalidar el seu tercer mandat com a alcalde de la ciutat i triant soci de govern. La incògnita rau però en quins socis de govern triaria, ja que tant amb el PSC com amb ERC suma 13 regidors, a només un de la majoria absoluta que li podria atorgar Ara Reus, com ha passat en la part final de l'actual mandat. No obstant això també queda ara oberta la possibilitat d'un govern entre ERC i PSC amb la CUP o Ara Reus com a tercer partit que garantís la majoria d'aquest acord que desbancaria Pellicer de l'alcaldia.\nERC, segona força a Reus | Cedida\nDesprés d'aquesta nit electoral, doncs, començaran demà mateix les converses i les negociacions per estudiar les diferents opcions de govern a la capital del Baix Camp.\nConeix aquí els 27 nous regidors de l'Ajuntament de Reus\nLa CUP Reus perd tres regidors en les eleccions municipals


El professor de l'UJI Miguel Ginés és nomenat nou director de l'Agència Valenciana d'Avaluació i Prospectiva\nUJI Notícies El professor de l'UJI Miguel Ginés és nomenat nou director de l'Agència Valenciana d'Avaluació i Prospectiva\n09/01/2019 | SCP\nEl Ple del Consell ha nomenat el professor de la Universitat Jaume I Miguel Ginés Vilar nou director general de l'Agència Valenciana d'Avaluació i Prospectiva (AVAP).\nEl nou director general de l'AVAP va nàixer a Castelló de la Plana l'any 1968. És professor titular d'universitat en l'àrea de coneixement de Fonaments de l'Anàlisi Econòmica, adscrit al Departament d'Economia de la Universitat Jaume I. Es va llicenciar en Matemàtiques per la Universitat de València en 1991, i en 1996 va obtenir el títol de doctor en Economia per la Universitat d'Alacant.\nGinés és expert en béns públics, elecció social i teoria de la negociació cooperativa. Al llarg de la seua trajectòria investigadora ha participat en 21 projectes d'investigació en convocatòries a escala europea, estatal i autonòmica, i ha publicat 10 articles en revistes científiques. També ha participat en quatre projectes de transferència de coneixement, ha participat en la creació del Laboratori d'Economia Experimental de l'UJI i ha sigut professor visitant en la Universitat de Lausana (Suïssa).\nEn l'UJI ha participat en l'elaboració del pla d'estudis del Grau en Gestió i Administració Pública, va ser membre de la comissió per l'elaboració del pla d'igualtat de la Universitat Jaume I i ha sigut responsable de la Càtedra Muhammad Yunus de Microcrèdits de l'UJI.\nPel que fa a càrrecs de gestió acadèmica, ha sigut secretari del Departament d'Economia (2008-2010), vicedegà de la Diplomatura de Ciències Empresarials (2010-2014), vicedegà del Grau en Economia (2011-2014) i director del Departament d'Economia des de 2014 fins a l'actualitat, tot això en l'UJI.


Ràdio Falset - 107.6 FM - ERC-AM aconsegueix la majoria absoluta al Consell Comarcal del Priorat\nInformatiu cap de Setmana 21-09-2019\nERC-AM aconsegueix la majoria absoluta al Consell Comarcal del Priorat\nEsquerra Republicana de Catalunya- Acord Municipal aconsegueix la majoria absoluta al ple del Consell Comarcal del Priorat. Després dels resultats de les eleccions municipals d’ahir, els republicans obtenen 10 dels 19 consellers comarcals, fet que els garanteix la majoria absoluta. Els republicans han obtingut el 45,38% dels vots en el conjunt de la comarca i 60 regidors, 12 més que en les eleccions del 2015.\nJunts per Catalunya acusa la pèrdua de vots en municipis on fins ara governaven com Ulldemolins o el Masroig i obté 7 consellers comarcals. Fa quatre anys, Convergència i Unió va ser la força més representada a l’ens comarcal amb 9 consellers. Enguany, però, la formació s’ha quedat amb el 31,31% dels vots a la comarca i 58 regidors, 12 menys que en les eleccions anteriors.\nEl PSC- Candidatura de Progrés repeteix amb un conseller comarcal. En les eleccions d’ahir, els socialistes va aconseguir el 7,79% dels vots i 3 regidors, cinc menys que en les eleccions del 2015.\nFinalment, la CUP puja en nombre de vots i regidors i manté el seu conseller comarcal. Els cupaires aconsegueixen, en aquesta ocasió el 4,4% dels vots dels prioratins i les prioratines i fins a 14 regidors. El 2015 en van aconseguir 10.\nLa FIC, En Comú Guanyem, Tots Som Guiamets i Ara la Morera de Montsant no obtenen representació al Consell Comarcal del Priorat.\nAmb aquesta nova composició del Consell, caldrà veure si ERC vol governar en solitari o si, com en l’anterior legislatura, impulsarà un govern d’unitat. Els últims quatre anys, tan sols el conseller de la CUP, Damià Fàbrega, ha estat a l’oposició.\nButlletí informatiu 18-09-2019\nVisites: Avui 15 - Ahir 104 - Setmanals 15 - Mensuals 2569 - Totals 159416


Alcoi treballa una “Enramà de Nadal Alcoiana” per al pròxim any\n• Una nova il·luminació de Nadal adaptada a la ciutat • Podria estar disponible per al pròxim any\nEnviat per Redacció Muntanyes en 20 de desembre de 2016.\nCiudadanos ha presentat una moció que proposa una nova il·luminació de Nadal adaptada a la ciutat per a l’any que ve, donant així un nou element significatiu a la marca “Alcoi, Ciutat del Nadal”.\nLa moció va ser aprovada per tots els grups polítics. El PP, per la seua banda, va realitzar una esmena.\nEl regidor de Festes, Raül Llopis, a més de coincidir en la necessitat d’aquesta il·luminació pròpia, va presentar al Plenari Municipal el disseny que la seua regidoria ha estat treballant als últims mesos i que podria estar disponible per al pròxim any.\nUna il·luminació específica per “Alcoi, Ciutat del Nadal”, a l’estil d’una espècie d’enramà com la de Festes: que a més d’il·luminar té una funció ornamental i adaptada a la tecnologia actual.


El blog del senyor i.: Un cop d'ull a la planoteca ( 1 ).\nEls quatre grans mobles arxivadors horitzontals que ocupen el centre de la Biblioteca del Col·legi d'Arquitectes, dissenyats per guardar i classificar plànols, gravats, dibuixos... , són el nostre proper objectiu. La bibliotecària m'ha deixat el llistat de la Planoteca-Biblioteca perquè li digui quin calaix vull que m'obri.\nPer continuar amb la recerca de l'obra de Francesc de Paula Morera i Gatell li demano poder consultar els seus plànols. La bibliotecària obre el sisè calaix de l'arxivadors de la dreta. He de confessar-vos que estic emocionat.\nRàpidament em poso els guants per protegir els documents. Al llegir les etiquetes quedo totalment bocabadat perquè sóc conscient que tindré el luxe de poder consultar els plànols dels edificis més emblemàtics de Lleida.\nMolt emocionat els agafo amb cura i els porto a la taula per observar-los atentament. A l'entrada d'avui us mostraré els de l'edifici Pal·las, encarregat l'any 1.912 per Eduardo Aunós i edificat entre 1.912 i 1.915.\nMorera i Gatell aprofitava qualsevol racó del plànol per fer operacions. Amb la propera fotografia podeu comparar el plànol anterior amb l'edifici actual.\nLa fotografia de detall del plànol mostra el coronament ( inacabat ) de l'edifici, un coronament del que malauradament avui no podem gaudir.\nA principis dels anys 70 del segle passat l'edifici va ser remodelat i transformat en la seu d'un banc. Fou el preu per salvar-lo de l'enderroc...\nEduardo Aunós ( 1.894 - 1.967 ) va ser Ministre de Treball, Comerç i Industria de la dictadura de Primo de Rivera i Ministre de Justícia de la dictadura franquista. L'any 1.912 encarregà a Francesc de Paula Morera i Gatell la construcció d'un hotel conegut com Palace Hotel. A la fotografia anterior podeu veure les inicials E ( Eduardo ) i A ( Aunós ) al coronament de l'antic edifici modernista.\nA la fotografia anterior de detall podeu observar la part central de l'antic hotel amb les tribunes i balcons. Els responsables de la rehabilitació forn els arquitectes Lluís Domènec Girbau, Ramon Maria Puig Andreu i Lauri Sabater Andreu. De l'antic hotel es conserva la façana modernista de l'avinguda de Blondel.\nBR29Arquitectes s'encarregà entre els anys 2.006 i 2.008 de la restauració de la façana. Si cliqueu a l'enllaç anterior podreu gaudir de fotografies sorprenents d'aquesta restauració.\nEntre la fotografia anterior i la següent no trobareu gaires diferències. La planta baixa de l'edifici Pal·las es pot observar sense l'impacte visual del discutible coronament actual...\nTorno el plànol a la planoteca i agafo el d'un edifici que no sabia que era obra de Morera i Gatell. Parlo del convent dels Franciscans del carrer Vila Antònia 12 .


SEPROAN - PROTECTORA D'ANIMALS DE SALLENT: 2014\nLa Picasa, Nasset i la lluna són tres germanetes que van entrar a la protectora juntes. S'espanten una mica al principi però es deixen agafar i tocar be. Són nascudes a l'agost del 2013. Necessiten una família que les estimi molt.\nPublicat per Seproan a 13:32 Cap comentari: Enllaços a aquest missatge\nLa LLUNA va nèixer a l'agost del 2013.\nEs molt jove encara i una gateta molt tranquila i bona. Necessita una família.\nPublicat per Seproan a 13:29 Cap comentari: Enllaços a aquest missatge\nFemella nascuda a l'agost del 2013. Es diu NASSET. Al principi es una mica espantadissa però quan l'agafes en braços es deixa fer i li agrada. Conviu amb altres gats sense problema.\nPublicat per Seproan a 13:24 Cap comentari: Enllaços a aquest missatge\nL'EMILIA. Femella molt tranquila i carinyosa.\nConviu amb la resta de gats sense problema.\nNecessita una família que l'estimi molt.\nPublicat per Seproan a 13:15 Cap comentari: Enllaços a aquest missatge\nLa NINA es nascuda a l'abril del 2012.\nEs una gateta molt tranquila i bona. Es porta be amb altres gats.\nPublicat per Seproan a 12:54 Cap comentari: Enllaços a aquest missatge\nEl petit NUNU. Vol aprendre a confiar en les persones però li costa una mica. Necessita algú que no tingui pressa i amb paciència i dedicació aquesta por li marxarà ràpidament. Es molt jove, un anyet, li queda tota la vida pel davant. Ets tu la persona que li donarà tot l'amor que ell busca?\nContacta amb nosaltres o vine a veure'l\nPublicat per Seproan a 12:44 Cap comentari: Enllaços a aquest missatge\nBusquem familia per aquesta gosseta tant maca.\nEs diu Princesa i té un any. Es porta molt bé amb la resta de gossos. No és compatible amb gats.\nSi la vols adoptar posa't en contacte: seproan_sallent@hotmail.com\nPublicat per Seproan a 12:40 Cap comentari: Enllaços a aquest missatge\nTOMILLO. Mascle d'uns 3 anys. Molt carinyós i tranquil. Sense por.\nPublicat per Seproan a 12:36 Cap comentari: Enllaços a aquest missatge\nLa NANI és una gosseta molt juganera i molt tendre. Mida petita. Es nascuda al 2012. Veniu a conèixer-la, segur que us agradará.\nPublicat per Seproan a 12:34 Cap comentari: Enllaços a aquest missatge\nAquest és el GIN.\nUn galgo super divertit, sense pors i molt carinyós.\nTé uns dos anys.\nBusquem una familia que l'estimi molt.\nPublicat per Seproan a 12:32 Cap comentari: Enllaços a aquest missatge\nLa YARA es nascuda al Juny de 2013.\nMolt bona i juganera.\nPublicat per Seproan a 12:26 Cap comentari: Enllaços a aquest missatge\nEl petit SILAS té uns 7 anys i també busca família. Es un gosset super tranquil, s'amaga en algun raconet perquè no li agraden les festes que es formen al pati quan juguen els demés. Vol pau, amor i tranquilitat. Tens un lloc a casa teva per ell?\nActualment el tenim en una casa d'acollida.\nPublicat per Seproan a 12:25 Cap comentari: Enllaços a aquest missatge\nPublicat per Seproan a 21:04 Cap comentari: Enllaços a aquest missatge\nPublicat per Seproan a 20:44 Cap comentari: Enllaços a aquest missatge\nPublicat per Seproan a 20:39 Cap comentari: Enllaços a aquest missatge\nPublicat per Seproan a 20:27 Cap comentari: Enllaços a aquest missatge\nPublicat per Seproan a 19:47 Cap comentari: Enllaços a aquest missatge\nPublicat per Seproan a 19:36 Cap comentari: Enllaços a aquest missatge


Les noves tecnologies i els nous reptes – Avançat\nLes noves tecnologies i els nous reptes\nComparteix materials i recursos\nDes de fa quasi una dècada les normatives que s’han anant aprovant han impulsat l’ús de les noves tecnologies en la gestió i les comunicacions. Amb l’aprovació de la nova llei de procediment administratiu aquest impuls es transforma en una obligació tant per a l’Administració com per a una part molt important de la ciutadania.\nCom incorporar les noves formes de treballar? Quins canvis s’han d’adoptar? Com incorporar la ciutadania en les noves formes de relació amb l’Administració?\nImmersa en aquestes incerteses…, el passat 20 d’octubre vaig veure un programa de TV, “El cazador de cerebros – la vida después del móvil”, que encara em va generar més dubtes. Vull compartir el programa amb vosaltres perquè crec que ens aporta una altra visió del futur més proper, i alguns apunts que ens poden ajudar en l’estratègia necessària per a generar el canvi:\nUtilitzar un dispositiu no ens fa experts, s’ha de ser conscient de l’ús de la tecnologia, és necessari ensenyar a usar-la d’una manera conscient.\nLa tecnologia avença tan ràpid que produeix desajustos com per exemple la privacitat. Actualment l’últim que preocupa és la seguretat.\nPodrem obtenir fàcilment dades de l’entorn i de la salut, això farà possible obtenir dades agregades i anonimitzades, que ens permetran entendre el comportament d’una persona o entendre el comportament humà a gran escala, fet que ha de facilitar la pressa de decisions. Com a contrapunt apareix el concepte de “moralitat artificial“.\nSi preguntes a la gent què és el que necessita, en general, no ho sap. Les persones que són visionàries aprofiten les oportunitats, arriben amb una idea trencadora i creen noves necessitats en la gent (innoven). Detectar les oportunitats és imprescindible per poder innovar (concepte diferent al de “millorar”, el qual sí prové d’una situació de no compliment d’expectatives).\nEl programa acaba amb aquesta frase:\n“hem de saber com voldrem que siguin les nostres vides, les nostres societats, el nostre mon, i com la tecnologia pot fer-ho possible”\nal que jo afegiria:\nHem de saber quin voldrem que sigui el paper de l’Administració i el de nosaltres (els que treballem en ella) davant aquest futur.\nCom a complement, crec que paga la pena saber una mica més dels cinc experts entrevistats pel programa:\nLluis Torner (Director de l’Institut de Ciències Fotòniques)\nChema Alonso (Director de glogal segurity business en Telefóncia)\nFank Koppens (Investigador de l’Institut de Ciències Fotòniques)\nNúria Oliver (Directora científica de Telefónica)\nIñaki Berenguer (Enginyer i emprenedor)\nRSS de CIUTADANIA\nDecàleg d’atenció ciutadana\nParaules de l’any 2018: Sororitat, Microplástico, Toxic…\n1 comentaris sobre Les noves tecnologies i els nous reptes\n22 de novembre de 2016 a les 10:20\nInteressant! En Lluís Torner vaig tenir ocasió de veure’l a una jornada i és un ponent molt potent\nCopyright 2019 / Ajuntament de Sant Boi de Llobregat. / Més info


Prova de parentiu | ADN Institut\nTest de parentiu\nLa prova de parentiu permet conèixer la relació biològica entre dues persones a partir de l'obtenció del seu perfil genètic. Hi ha dos tipus de proves, la informativa (d'ús privat) i la prova amb validesa jurídica, que es realitza quan es necessita un informe pericial i on s'identifiquen a les persones i es custodien les mostres per garantir l'autenticitat.\nLa presa de la mostra és ràpida, fàcil i senzilla i es realitza mitjançant l’ús d’un hisop bucal. Les mostres d'ADN es poden obtenir a partir d'una extracció de sang, de saliva o de la mucosa bucal. També es pot obtenir l'ADN a partir de mostres forenses (pèls amb arrel, raspall de dents, burilla, semen, xiclet, etc.)\nAquesta prova serveix per conèixer qualsevol tipus de parentiu (avis i néts, germans, oncles i nebots) i es pot utilitzar en situacions d'herències o en casos de reunificació familiar.\nEl test consisteix a comparar l'empremta genètica de dues mostres d'ADN per verificar o descartar el vincle biològic entre elles. La fiabilitat de la prova depèn del tipus de vincle que es vulgui demostrar (com més propera sigui la relació biològica més concloent serà la prova).\nEls resultats són confidencials.\nA aquelles persones que vulguin conèixer la seva relació paterna-filial amb una altra persona.\nA aquelles persones que vulguin sol·licitar una reagrupació familiar.\nDepenent del vincle que es vulgui demostrar s'utilitzarà:\nTest del cromosoma X: Entre germanes, mitges-germanes, àvia paterna i néta.\nTest del cromosoma Y: Entre germans, avi patern i nét, oncle patern i nebot.\nTest ADN mitocondrial: Entre germans i germanes, àvia materna i nét/a, tiet/a matern i nebot/a, en alguns casos entre cosins/es.\nTest ADN cromosomes autosòmics: En altres situacions familiars no previstes en les situacions anteriors.


Notícies - Sala Beckett\n‘El Jardí’ de Lluïsa Cunillé, creat en residència a la Sala Beckett, fa temporada al Centre de les Arts Lliures\nEl Jardí, un text de Lluïsa Cunillé dirigit per Albert Arribas, fa temporada del 22 de juny al 3 de juliol de 2022 al Centre de les Arts Lliures (Fundació Joan Brossa). Centaure Produccions arriba al teatre del Born després d'estrenar l'obra a la Sala Beckett durant la seva estada[...]\nJuan Mayorga, premi Princesa de Asturias de las Letras 2022\nEl dramaturg Juan Mayorga ha estat guardonat amb el premi Princesa de Asturias de las Letras 2022. El jurat ha destacat “l'enorme qualitat, fondària crítica i compromís intelectual de la seva obra”, que resumeix en “acció, emoció, poesia i pensament”. La seva obra havia estat guardonada anteriorment amb premis com[...]\nJordi Casanovas, Premi Nacional de Cultura 2022\nEl dramaturg Jordi Casanovas ha estat guardonat amb el Premi Nacional de Cultura que atorga el Consell Nacional de la Cultura i de les Arts (CoNCA). L'autor ha rebut el premi per la seva proposta de teatre documental que contribueix a l'autocomprensió i la reflexió al voltant dels grans temes[...]\n‘Lapònia’ de Marc Angelet i Cristina Clemente i ‘Jauría’ de Jordi Casanovas s’estrenen a Buenos Aires\nDues peces d’autoria catalana es poden veure actualment a la cartellera teatral de Buenos Aires. D’una banda, la comèdia Lapònia, escrita a quatre mans per Marc Angelet i Cristina Clemente, s’ha estrenat amb gran èxit de crítica i públic al Teatro Picadero de Buenos Aires. El muntatge està dirigit per[...]\n‘Karaoke Elusia’ d’Oriol Puig Grau arriba a Londres\nEl proper dimecres 1 de juny tindrà lloc a l’Studio del National Theatre de Londres la lectura dramatitzada de Karaoke Elusia d’Oriol Puig Grau. Dirigida per Rob Drummer, director artístic de la companyia Boundless Theatre, serà interpretada pels actors Joe Locke i William Gao, protagonistes de la famosa sèrie de[...]\nHelena Tornero i Albert Boronat participen al Festival Regards Croisés de Grenoble\nEls dramaturgs Helena Tornero i Albert Boronat participen en la 22a edició del Festival Regards Croisés de Grenoble, centrat en la dramatúrgia contemporània i que enguany té lloc del 18 al 23 de maig. El 19 de maig es llegirà la peça Ici, ce n’est pas un endroit pour mourir[...]\nObres de Marta Barceló i Clàudia Cedó figuren entre els 25 textos seleccionats per ser traduïts al finès\nTocar mare de Marta Barceló i Una gossa en un descampat de Clàudia Cedó són dues de les 25 obres de teatre d’arreu del món escollides per un grup d’experts finlandesos. Aquesta selecció forma part del projecte Maailma näyttämölle, que vol donar suport als teatres finlandesos en la diversificació del[...]\nContractació: perfil de secretaria i administració\nLa Sala Beckett busca una figura de secretaria, atenció al públic i tasques administratives. Característiques: Jornada completa Retribució a convenir Es valorarà: Formació o experiència en llocs similars i vinculats amb projectes teatrals Domini parlat i escrit de català i castellà i bon nivell d’anglès Coneixements d’Office i WordPress Incorporació:[...]\n‘Lo cutrisme’ de Cecília Navarro guanya el Premi Frederic Roda de teatre 2021\nLa Diputació de Barcelona i l'Agrupació Dramàtica de Barcelona (ADB) reconeixen Lo cutrisme de Cecília Navarro amb el Premi Frederic Roda de teatre 2021. El jurat elogia la sorprenent estructura dramàtica del text i en destaca "l’originalitat i el ritme, amb una posada en escena que pot esdevenir un repte pel[...]\nHa mort Jorge Silva Melo\nEl passat 14 de març va morir a Lisboa el director, actor, dramaturg, guionista, traductor i crític portuguès Jorge Silva Melo. Figura essencial del teatre portuguès contemporani, el 1995 va fundar la companyia Artistas Unidos, amb la qual va representar alguns dels autors més importants de l’escena contemporània. Silva Melo[...]


Eva Franch: «Mai accepto un 'no es pot' per resposta»\n01 de de març del 2020. Actualitzada 04 de de març del 2020 a les 14:16\nLa seva és una carrera enlluernadora. Dels arrossars del delta de l’Ebre a la cuina del pensament radical. L’extremada Eva Franch (Deltebre, 1978) és la primera dona que dirigeix l’Architectural Association School de Londres, a les aules de la qual es van formar grans arquitectes amb el premi Pritzker, com Zaha Hadid, Rem Koolhaas o Richard Rogers; i les seves xerrades –en va fer una a Elisava– omplen auditoris.\n–¿Com ha arribat fins allà?\n–Des de Deltebre.\n–Per mi era el centre del món. El meu pare, capatàs del port de la Ràpita, portava camps d’arròs, tarongerars i carxoferes. Jo de petita saltava pels marges. Només el riu marcava el límit de la meva llibertat.\n–¿Ja era transgressora?\n–[Riu] Tenia quatre anys quan vaig fer el meu primer projecte com a ‘comissària d’art’. Una veïna tenia una gaveta amb les postals romàntiques que el seu nòvio li enviava des de la mili. ¡Era un capsa plena d’amor! Així que el meu amic Toni i jo les vam distribuir pel veïnat.\n–Imagino l’estupefacció general. I vostè al final va creuar el riu.\n–El meu fort eren les derivades, i la professora de Matemàtiques em va dir: «Tens capacitat per fer línies a l’espai, pensa a estudiar arquitectura». I jo: «D’acord». Vaig acabar la carrera a la UPC, vaig treballar en una oficina de Rotterdam i, a la tornada, vaig fer dues vivendes al Delta.\n«La societat està al servei del sistema econòmic, no de l’ecològic ni de l’emocional»\n–Però va preferir desconstruir a construir.\n–Als 24 anys vaig anar a fer un postgrau a Princeton amb una beca de La Caixa. Vaig fer classes a Buffalo i Houston, i vaig descobrir que l’arquitectura podia produir edificis de pensament.\n–Sense maons ni formigó.\n–La pràctica personal de vegades és molt narcisista. Vaig preferir servir el col·lectiu d’artistes que redefineixen com habitem l’espai, com fem ciutat i com sobrevivim al planeta.\n–Va agitar l’escena de Nova York, des de l’Storefront for Art and Architecture\n–Va ser molt interessant. I em vaig presentar, juntament amb Ana Miljacki i Ashley Schafer, al concurs per ser curadora del pavelló dels EUA de la Biennal de Venècia del 2014 sense ser nord-americana ni tenir la ‘green card’. Vam guanyar i es van adonar de la meva irregularitat ja a Venècia.\n–Mai accepto un «no es pot» per resposta.\n–¿Què s’ha de desmantellar en aquests temps?\n–El moviment modern, que va donar un impuls democratitzador, va separar els espais de treball, vida i lleure. Això ha solidificat l’aïllament de l’individu en una societat que està al servei del sistema econòmic, no de l’ecològic ni emocional.\n–Va forta. ¿Què proposa?\n–La igualtat és capital. Davant la constant producció de diferències, proposo l’empatia radical.\n–Un alumne ha dissenyat el Ministeri de Defensa Ambiental: porta les estructures del Ministeri de Defensa tradicional al terreny de l’ecologia i la biodiversitat. La subversió avui és la capacitat d’entrar a les estructures de poder per canviar-les.\n«Contra la constant\nproducció de diferències, proposo l’empatia radical»\n–Escolti, ¿el que dirigeix no és una escola de arquitectura?–\nPer descomptat. Un arquitecte ha de tenir tres característiques: ser un agitador, ser un iconògraf –produir noves estètiques– i ser un facilitador de noves qualitats.\n–¿Això és el que demana als alumnes?\n–Els demano rigor i bogeria, cosa que exigeix un gran compromís.\n–No ha parlat de creativitat.\n–La creativitat és la capacitat de qüestionar el que tens davant. Descartes en realitat no va dir ‘cogito, ergo sum’ (penso, per tant, existeixo»), sinó ‘dubito, ergo sum’ (dubto, per tant, existeixo), però el seu editor li va deixar anar: «Això no vendrà, tio». Pensar és dubtar, només que a aquesta societat no li agraden els dubtes.\n–De vegades, necessitem urgentment solucions.–\nSi la pregunta és bona, modifiques els termes de pensament i actues.\n–Elena Ochoa –Lady Foster– la va cridar a consulta. ¿Li va fer una bona pregunta?\n–Va reunir dones vinculades a l’art per parlar sobre paritat en llocs de responsabilitat. Jo li vaig dir que havíem de fer una pausa i pensar com fer les coses de manera diferent. Altrament, estàs constantment intentant ser d’un altre gènere per passar dins de les estructures de poder heretades i fer la feina.\n–Vostè s’ha sortit amb la seva. ¿Pròxim objectiu?\nArquitectura Assumptes propis Londres


Earsmate - Xina Nous audiòfons earsmate i amplificadors auditiva\nDes de 2008, el Byvision Science Technology Ltd, basat en l'alta qualitat del producte i la forta capacitat d'R +D, ens hem convertit en un proveïdor expert de la Xina, amb 2 milions de dòlars de capital registrat inicialment. Tenim empleats hàbils i enginyers de R+D experimentats.\nLa nostra empresa també va invertir i unir les grans orelles per fabricar i vendre els audiòfons Earsmate, amplificadors auditiva, audiòfons digitals i instruments mèdics el 2016. Tots els nostres audiòfons companys d'orelles d'audiòfon digital, audiòfons BTE, audiòfon ITE, audiòfon recarregable, audiòfon invisible, audiòfon ITC, ric audiòfons són aprovats per CE, RoHS, FCC i FDA.\nSobre les grans orelles\nLes grans orelles.www.earsmate.com ) es troba a Year of 2016 a zhongshan Guangdong província de Xina. És un fabricant de ràpid creixement en els camps de R + D, el disseny i venda de la gran marca EarsMate avançada audiòfons digitals, audiòfon OTC, audiòfon bluetooth, amplificador auditiu i amplificador de so personal (PSAPs) dispositius auditants. Com el fabricant de productes d'audiòfons professionals, les nostres capacitats altament integrades és l'objectiu de proporcionar als nostres clients una resposta ràpida, gran volum, alta qualitat i servei OEM / ODM, però solucions d'audició de baix cost, incloent el disseny de PCB, modelat d'habitatge i personalització de programari.\nLa nostra empresa ofereix varietats d'audiòfons i amplificadors auditiva, com ara el digital, BTE, ITE, ITC, RIC, CIC, open fit, bluetooth audiòfon, audiòfon recarregable i audiòfon sense fils. La majoria dels nostres productes auditos han estat aprovats per una sèrie de certificats de qualitat (CE / ROSH / FCC / ISO / FDA, etc) com per cooperar amb els EUA, Europa i tot el mercat exterior. Ara tenim diverses sucursals a la Xina, per exemple Guangzhou City i Shenzhen City.Welcome per visitar-nos en qualsevol moment. Esperem cooperar amb vostè. Sens dubte oferir el producte de qualitat, preu assequible i 100% de satisfacció servei postvenda i garantia de 12 mesos!\nL'empresa sempre s'ha adherit a la "qualitat en primer lloc, primer client" finalitat corporativa, mantenir la millora contínua i la innovació per complir amb el mercat com la política de gestió i "defecte zero, zero queixes" com l'objectiu de Gestió de la Qualitat.\nAmb la missió principal "Per a l'oïda de Niça i la vida agradable", Creiem sincerament que un tan gran earsmate audiòfon (www.earsmate.com)els dispositius portaran una bona vida als clients. Ja sigui per a un mateix, amics, escoles o socis, el gran Earsmate fàcil d'utilitzar i audiòfons assequibles seria la gran opció per a les persones amb discapacitat auditiva.\nSaló de comerç\nPer a una gran audiència i bona vida, començar a posar-se en contacte amb nosaltres Ara per correu electrònic de: info@byvisiontech.com o info@great-ears.com !\nConnectar compradors globals amb proveïdors xinesos de lahttps://great-ears.en.made-in-china.coma través de Made-in-China!


Anna & Robert Perruquers - ICON Protein Promoció estiu\nAnna i Robert Perruquers juliol 17, 2017 0 Comentaris\nPromoció compra la primera unitat de Protein al 10% de descompte, la 2a al 20% descompte i la 3a al 30% de descompte!. La unitat de 24€ amb el 10% de descompte surt a 21’60€.\nUn producte multifuncional amb la quantitat exacta de proteïnes barrejades amb la tecnologia híbrida\nPenetra en els brins per enfortir\nNodreix el cabell fi\nDefineix la forma dels rínxols\nProporciona una forta fixació\n– Proteïna de Seda: Protegeix, enforteix i aporta manejabilitat i lluentor al cabell.\n– Aminoàcids: Penetren per reconstruir el cabell aportant textura al cabell.\nIcon Protein Bodybuilding Gel ens permet aconseguir des de rínxols brillants i amb volum, fins a llisos en forma de ventall. Es tracta d’un gel de proteïna que fixa el nostre cabell precisament a través d’ella.\nEntre els seus elements conté Vegan, vitamines i antioxidants, que nodreixen i protegeixen el cabell. Té un alt contingut en proteïnes que ens aporten força i una fixació flexible. Icon Protein és un gel que ens deixa crear diferents estils, des d’efectes humits, fins a llisos solts i brillants.\nIcon Protein Bodybuilding Gel conté la quantitat exacta de proteïnes barrejades amb tecnologia híbrida. El resultat és un producte multifuncional de tractament i styling.\nUtilitzant petites quantitats, Icon Protein dota al cabell de cos deixant-ho agradable al tacte. En major quantitat, crea corts definits i una forta fixació però proporcionant major temps per donar forma.\nHem d’aplicar-ho amb el cabell humit i repartir bé per tot el cabell d’arrel a puntes.\nSi ho deixem assecar a l’aire, obtindrem un rínxol controlat i molt natural\nSi assequem amb assecador + difusor aconseguim un rínxol definit, controlat i molt brillant.\nAquest gel es pot barrejar i crear els nostres “cocktail”:\nUtilitza Icon Protein Bodybuilding Gel + Icon Serum en cabells humits per a llisos controlats, suaus i brillants. O si tens el pèl arrisso aconseguiràs un rínxol definit amb una textura suau i amb volum.\nUtilitza la mescla amb Icon Mesh per obtenir rínxols més salvatges, esponjosos, brillants i definits.\nAquest gel ens aporta control i lluentor en llisos i en rínxols.


Rehabilitaran l'antiga fàbrica Tauler, catorze anys després de cessar l'activitat.\n17/10/2008 Obres i Urbanisme\nLa fàbrica Tauler de Palamós.\nL’Ajuntament de Palamós ha concedit llicència per a les obres de reforma i conservació de l’immoble de la fàbrica Tauler. Aquest emblemàtic edifici del carrer d’Enric Vincke, va ser construït a finals de segle XIX i està inclòs en el catàleg patrimonial del municipi. Va ser la seu d’una fàbrica de suro i estava en desús des de l'any 1994. Ara, la família Tauler, que manté la propietat de l'edifici, ha decidit llogar-lo a una societat dedicada al disseny d'interiors i que utilitzarà aquest espai com a oficina i punt de consulta dels seus projectes. El pas previ, obviament, és rehabilitar l'edifici, que ara mateix està força deteriorat. La societat Cantata BWV 63 hi invertirà 96 mil euros. El projecte ha estat redactat per l'arquitecte Josep Pla Sola-Morales i ja disposa de la llicència d'obres de l'Ajuntament de Palamós. Josep Buxeda és el regidor d'Urbanisme.\nCITA JOSEP BUXEDA 1\nLa fàbrica Tauler és un dels darrers vestigis del passat industrial de Palamós. Es tracta d'un element arquitectònic catalogat i, com a tal, les actuacions que s'hi facin han de ser especialment curoses, explica Josep Buxeda.\nCITA JOSEP BUXEDA 2\nLa fàbrica Tauler va ser una iniciativa de Remigi Tauler, un dinàmic empresari palamosí, interessat també en el món de les arts. Tauler va néixer al 1867 i va morir al 1923. L'edifici i la fàbrica, dedicada a la producció de taps de suro, es van posar en marxa l'any 1893. Tres anys més tard, l'industrial hi va fer també la seva vivenda. La fàbrica Tauler va ser una de les construccions emblemàtiques de l'eixample industrial de Palamós, tot i que no va arribar mai a tenir les dimensions de Vincke o Armstrong. La indústria surera de la família Tauler va estar en funcionament fins a l'any 1994. Un segle d'activitat en que va viure tots els alts i baixos de la industria de la manufactura del suro.\nJosep Buxeda 1\nJosep Buxeda 2


Tarragona, cada dia amb menys arbres\nJa sigui per l'acció de la natura o per la de l'home, Tarragona cada dia té menys arbres. En el primer cas, no es poden identificar els culpables, però en el segon, sí i de manera clara. Això és el que ha denunciat l'Associació de Veïns Tarragona Centre, que ha lamentat que l'Ajuntament els hagi ignorat després que van sol·licitar la reposició d'arbres als carrer Sevilla, Caputxins i Zamenhoff aprofitant que en la zona s'hi estaven fent obres a finals de l'any passat.\nFotos: AV Tarragona Centre\nL'ens veïnal recorda que van fer la petició, a través de l'OMAC, el novembre de l'any passat, sense que, de moment, el consistori hagi respost a les seves peticions. Com a prova de que l'administració local tarragonina ha fet els ulls grossos amb els seus suggeriments, han enviat imatges de forats dels esmentats carrers on abans hi havia arbres, i ara, en canvi, apareixen tapats. Ja sigui amb escocells, però sense cap forat perquè hi capigui un arbre, o directament amb ciment, impedint que en aquell espai hi pugui tornar a haver arbres o plantes.\n"Volem felicitar a l'equip que ha fet aquesta actuació, ja que d'aquesta manera s'ha resolt un problema per sempre i així cada vegada tindrem menys arbres que ajudin a descontaminar la nostra ciutat, facilitar ombra i ha donar un millor aspecte als nostres carrers. Enhorabona als responsables. Cada dia Tarragona menys verda", ironitza l'ens veïnal, que lamenta que l'eliminació d'arbres és habitual en altres carrers.


TAC12 TV - El PSC de Valls vol impulsar polítiques que garanteixin l'accés a l'habitatge dels joves\nEl PSC de Valls vol impulsar polítiques que garanteixin l'accés a l'habitatge dels joves\nDijous, 23 Mai 2019 10:09\nEl PSC de Valls ha escollit l'entrada a la biblioteca Carles Cardó per presentar les seves principals propostes en matèria de joventut. Els socialistes vallencs aposten per una política d'ajuts que garanteixi l'accés a l'habitatge dels joves i els permeti emancipar-se.\nTambé reclama un major nombre de subvencions i paquets d'ajudes als escolars per fomentar la formació i lluitar contra l'absentisme escolar. D'altra banda, el PSC també es fixa en l'oci. Recupera en el seu paquet de mesures una proposta que ja va presentar en moció plenària.\nVol implementar un servei de bus nocturn que uneixi els punts d'oci de la ciutat amb el centre de Valls. Els socialistes també aposten per la recuperació del Festiuet, un certamen musical que fins fa dos anys es celebrava el mes d'agost al polígon industrial.\nMés en aquesta secció: « Junts per Valls vol recuperar el projecte del Centre Cívic al Barri Antic Debat electoral de Valls »


Durant la jornada festiva al Morell es van cuinar una quarantena de paelles de fideuà. | Cedida\nL'Ajuntament del municipi ha valorat molt positivament la iniciativa i esperen que la cita es consolidi durant els pròxims anys\nper Antonio Ramos Llauradó 31/05/2022 12:20h\nMés de 600 persones van gaudir, aquest passat dissabte, de la primera fideuada popular del Morell, celebrada a l’esplanada del carrer Àngel Guimerà. La iniciativa de la regidoria de Cultura i Festes de l'Ajuntament del Morell va tenir una molt bona acollida, esdevenint un èxit rotund, segons han destacat les dues regidores de l'àrea, Mònica Casas i M. Jesús Valldosera.\n«Ens va acompanyar el bon temps i va quedar palesa la necessitat que tots tenim de retrobar-nos amb la nostra gent i passar temps junts, va ser un fantàstic dia de germanor», ha indicat Casas. Per la seva banda, Valldosera ha assenyalat que «estem molt contentes amb la resposta de la gent, i els comentaris anaven en la línia que organitzem més activitats d’aquest tipus».\nEn total es van cuinar una quarantena de paelles per donar de menjar als més de 600 assistents.\nAcompanyament musical amb la Xaranga Tocabemolls i un discjòquei\nEl tiquet per gaudir de la fideuada, al preu de tres euros, donava dret a taules i cadires, paella i paeller, fideu, caldo i sípia. En aquest sentit, les regidores han explicat que «els grups estaven d’allò més ben organitzats i portaven para-sols, carpes, tots els estris de cuina necessaris, més ingredients per a la fideuada com ara gambes i musclos».\nLa jornada va comptar també amb l'acompanyament musical de la Xaranga Tocabemolls i un discjòquei, fent que la majoria d'assistents allarguessin la jornada des de les 11 del matí fins ben entrada la tarda. L'acte va comptar amb el suport de la brigada municipal, els tècnics de l'àrea, així com de l'alumnat de 4t d'ESO, que muntar una paradeta a l'espai.\nEn aquest sentit, Casas i Valldosera han finalitzat assegurant que «ha estat tot un èxit que esperem que, amb els anys, s’acabi consolidant com una tradició».


Ofici de lector: de febrer 2017\nTítol: El monarca de las sombras\nLa Guerra Civil espanyola és ja la guerra dels néts. En realitat, sempre ha sigut la guerra dels néts, perquè els fills dels combatents –els fills, sobretot, dels vençuts-, sepultats sota l’horror institucional del franquisme, van haver de romandre en silenci durant quatre llargues dècades i l’adveniment de la democràcia no els va tornar més loqüaços. Amb els anys, amb la prolongació del costum democràtic, són els néts els qui han hagut de recuperar la memòria dels qui van ser derrotats i van pagar aquesta gosadia amb la mort, amb l’exili o amb la presó.\nNo és estrany, doncs, que l’escriptor Javier Cercas, quinze anys després de Soldados de Salamina, haja tornat a abordar la qüestió bèl·lica per ocupar-se, en El monarca de las sombras, de la recuperació de la història de Manuel Mena, el seu oncle avi mort a la Batalla de l’Ebre. La temeritat del seu propòsit era evident, però. Si en la novel·la del 2001, que va servir per llançar-lo en braços de la fama, la rellevància atorgada a la figura de Sánchez Mazas va ocasionar-li alguna estentòria acusació d’”equidistant”, ara devia témer-se reaccions semblants quan se sabera que Mena va lluitar a favor de Franco. No tenia ni dèsset anys i l’oncle de Cercas ja havia ingressat en la Tercera Bandera de Falange de Càceres; després, format com a alferes provisional, s’incorporaria al primer Tabor de Tiradors d’Ifni. A pesar dels seus dubtes, va morir falangista, com Sánchez Mazas.\nManuel Mena era una figura incòmoda en la família de Cercas. Tota la novel·la és l’escenificació –amb la barreja de realitat i ficció característica de la seua literatura- del seu dilema a propòsit de com abordar-la, i si li convenia i era “lícit” fer-ho. Quan per fi es decideix, embarca el cineasta David Trueba en el seu retorn a Ibahernando, el poble extremeny d’on és originària la seua família. Ibahernando cau en zona nacional durant els primers dies de l’Alzamiento i els nous rectors del municipi són, en gran part, la família Cercas, formada per camperols amb terres que donen suport de seguida als sublevats.\nLa dialèctica avi-nét i la circumstància de l’emigració (els Cercas van fer cap a Girona quan Javier encara era molt menut) m’han fet pensar en un llibre recent que aborda la qüestió amb idèntics paràmetres. Es tracta de Un home que se’n va (2014), de Vicenç Villatoro, la magnífica perquisició que aquest autor engega a la recerca de la memòria de Vicente Villatoro Porcel, el seu avi. També aquest burgès liberal, al seu poble andalús de Castro del Río, va haver d’escollir bàndol. Aquesta elecció no era difícil: es tractava de fer costat als qui manaven o arriscar-se a conseqüències massa indesitjades. Com a Castro del Río el poder l’ostentaven els anarquistes (Franz Borkenau va descriure la seua violenta Acràcia en The Spanish Cockpit), Villatoro Porcel va formar part del Comité del Front Popular. Represaliat pels guanyadors, als anys 50 la família va emigrar a Terrassa.\nEl llinatge dels vençuts és el llinatge dels emigrants… però el dels vencedors també, si creixes a la regió equivocada. Javier Cercas, com Vicenç Villatoro, creu tindre un deute pendent amb el seu predecessor. I en fa literatura, és el seu ofici. A pesar de l’advertiment de Trueba (“¿De verdad vas a escribir otra novela sobre la guerra civil? ¿Pero tú eres gilipollas o qué?”), sap que el seu ofici no és el de l’historiador ni el del polític. Ell no ha d’explicar, ni contemporitzar, ni ordir cap coartada o cap venjança. Ell ha d’explicar-se, i les conclusions que en destil·le seran necessàriament íntimes. I per això El monarca de las sombras és un llibre que es llegeix amb interès: perquè, sent una història absolutament privada, té un abast general –i generacional- evident.\nCom l’Aquil·les de la Ilíada, Manuel Mena va morir en combat. És millor ser l’Ulisses de l’Odissea, pensa Cercas, i “vivir una larga vida mediocre y feliz de lealtad a Penélope, a Ítaca y a uno mismo”. Però no s’escull els avantpassats. Ells són la nostra carn i la nostra sang. Per això era inevitable acabar fent-hi una novel·la. Ara l’avi ja pot descansar tranquil.\nPublicat en Ara, 25-2-2017\nFontcuberta explica tot això en un llibre que va aparèixer en coincidència amb la mort de Francesc Jarque, La furia de las imágenes (Galaxia Gutenberg). El cercle es tanca. Barthes, encara: la fotografia no és res més que una “microexperiència de la Mort”. Però ajuda –i com!- a explicar-nos la Vida.\nPublicat en Posdata, 18-2-2017\nPublicat per Senyals de fum a 12:04 Cap comentari:


Reformes, manteniment i management de propietats a Son Bou (Menorca)\nReformes de vil·les i apartaments a Son Bou (Menorca)\nNecessita una cuina nova? Canviar el terra del seu bany? Una llar de foc al saló per gaudir també de l'hivern a Son Bou? La nostra empresa pot ajudar-li a realitzar totes aquestes millores al seu habitatge.\nEl nostre equip de profesionals l'assessorarà en tot moment de les millores que pot realitzar a la seva propietat, des de l'elecció de materials fins al diseny. Rebrà fotografíes de l'evolució de les obres així com del resultat final, per a que en tot moment estigui informat. Així mateix, l'informarem de de qualsevol possible incidència o modificació que sorgeixi durant el període que duri el projecte.\nSi necessita un pressupost no dubti a completar el formulari adjunt. En breu rebrà notícies nostres.


Tall de trànsit al passeig d'Urgell\nL’Ajuntament informa que aquesta tarda i en motiu de la Cantata escolar que tindrà lloc al pavelló poliesportiu, es tallarà el costat dret del passeig d’Urgell des de l’escola fins al pavelló, des de les 15:30 h a 22:00 h.\nXerrades Cooperativa Verge de les Sogues\nLa Cooperativa Verge de les Sogues recorda que avui divendres dia 16 de març, a les 20.00 h tindrà lloc un xerrada informativa sobre la llavor de LG, en la qual s’hi presentarà un nou herbicida pel panís.\nL'Esplai Xino-xano us recorda que avui es l’últim dia per fer les inscripcions a les colònies d’estiu a Bastanist, al casal cultural Sebastià Serrano de 21.00 a 22.00 h.\nLa Cooperativa Verge de les Sogues, convida a tothom a la celebració de la setmana del panís, amb dues xerrades, la primera el dijous, dia 15 de març, a les 20.00 h, sobre la llavor Dekalb. I el divendres dia 16 de març, a les 20.00 h, sobre la llavor de LG, en la qual s’hi presentarà un nou herbicida pel panís.\nL’Esplai Xino-Xano informem que el diumenge 18 de març s’acaba el termini per inscriure’s a la sortida de Setmana Santa, tant per nens com per joves. Per més informació podeu consultar la informació al blog de les colònies. Links per a completar la inscripció: Nens: https://goo.gl/forms/8Md8ApcAN7tX6yyn1 Joves: https://goo.gl/forms/qCdZ4EZ7yoDUHPwm1\nEs busca casa o pis per llogar. Interessats truqueu al 626767117.\nEl proper divendres, dia 16 de març, a les 20.30 h, al poliesportiu, tindrà lloc una representació de cant coral escolar titulada La Fàbrica de Colors, amb més de 300 nens i nenes de la comarca i orquestra. Tothom està convidat al concert.\nAssociació de Dones Pou de l'Or\nL’Associació de Dones Pou de l’Or convida a tothom a una xerrada sobre Les intervencions oftalmològiques més freqüents, a càrrec del Dr. Rafael Ferreruela, aquest dijous dia 15 de març, a les 5 h de la tarda al casal cultural Sebastià Serrano.\nTreballs a l'arbrat\nL’Ajuntament informa que dimecres dia 14 de març, a les 5 h de la matinada, es duran a terme treballs de sulfatació a Bellvís i els Arcs. Per aquest motiu, es prega no s’estacionin vehicles als carrers on hi ha arbratge. Disculpin les molèsties.\nL’Ajuntament informa que el dijous dia 15 de març, hi haurà la recollida dels objectes voluminosos, que es vulguin llençar. Les persones interessades cal que avisin a l’Ajuntament, fins a les 12 del migdia del dimarts dia 13 de març.\nAquest dissabte dia 10 de març a partir de mitjanit, a l’Antic Bar tindrà lloc, la IV Vinyl Fest 2018, amb la música dels 70,80,90 més marxosa per ballar i gaudir tota la nit amb els Dj’S James & Anthony. Us hi esperem!\nAssemblea General Ordinària de la Col·lectivitat de Regants número 12\nLa Junta Rectora de la Col·lectivitat de Regants número 12 de Bellvís informa que el dia 9 de març celebrarà l’Assemblea General Ordinària a la sala d’actes del casal cultural Sebastià Serrano a les 20:30 h.\nJornada sobre conreus farratgers\nDemà dijous dia 8 de març, tindrà lloc una Jornada sobre conreus farratgers a la Cooperativa d’Ivars d’Urgell, a partir de les 9:00 h, organitzada pel DARP, la Cooperativa d’Ivars i la Unió de Pagesos. Podeu trobar més informació a la web www.rural.gencat.cat.\nL’Oficina Jove del Pla d’Urgell organitza la 3a Fira Universitària i d’estudis postobligatoris del Pla d’Urgell, aquest dimecres dia 7 de març a l’Amistat de Mollerussa.\nActes de celebració del Dia Internacional de la Dona Treballadora\nUs recordem que avui dia 8 de març, celebració del Dia Internacional de la Dona Treballadora, l’Associació de Dones Pou de l’Or i l’Ajuntament de Bellvís han organitzat una sèrie d’actes, entre ells l’homenatge a la Sra. Francis Martí Baró, en motiu del seu cent aniversari, a 2/4 de 6 de la tarda al casal cultural Sebastià Serrano. També es podrà visitar l’exposició titulada “La lluita per l’oportunitat de viure”, cada tarda, de 18 a 20 h, des d’avui fins al dia 10 de març, al casal cultural.\nAvui concert a l'església\nUs recordem que avui dissabte dia 3 de març, a les 18:00 hores, el Quartet Teixidor, de l'Orquestra Simfònica Julià Carbonell de les Terres de Lleida, oferirà un concert a l'església de Bellvís. .\nL'Esplai Xino-xano informem que el proper divendres 16 de març al Casal Cultural Sebastià Serrano de 21.00 a 22.00 h, es faran les inscripcions a les colònies d'estiu adreçades a nens i nenes de 3r de primària a 2n d'ESO, que tindran lloc a Bastanist del 2 al 15 de juliol. Podeu descarregar-vos tota la documentació necessària al blog de colònies Bastanist i a la pàgina oficial de facebook.\nL’Esplai informa que demà divendres, de 15 a 16 h de la tarda, la Sole, fotògrafa de El Palau d’Anglesola, portarà les fotografies de carnestoltes.\nEs fa saber que el proper dissabte, dia 3 de març, a l’antiga fàbrica del Valenri, del camí de Térmens, es farà un outlet de roba infantil a molt bons preus. L’horari serà de 2/4 de 10 del matí a les 8 de la tarda.\nDemà divendres dia 2 de març a l’Antic Bar últim VinYl FriDaY’s NiGhT. Els millors temes amb vinil en directe!! Vine a sopar i prova el nostre plat de tapes o la nova hamburguesa amb calçots. Us hi esperem!


A PEU » Cadena de blogs per la independència\n« Piulem o parlem? Els que sobren »\nPublicat en 21:00 sota Blogs,Independència\n4 respostes a “Cadena de blogs per la independència”\nJosep Maria Casas Moral en 05 ag. 2013 en 14:51 1\nEm sembla una molt bona iniciativa, Jaume. Crec que tot el que es pugui fer per apropar-nos cada cop més a l’Independència és bo. Aprofito per dir-te que ahir, davant la seu del Casal Català de Córdoba, Argentina, vam realitzar un “trosset” de Cadena Humana per a sumar-la a la Via Catalana que es farà l’11 de setembre a la meva enyorada Catalunya i que enviarem a l’ANC en un vídeo.\nCom sempre, una abraçada ben forta.\nJosep M Boix-Masramon en 06 ag. 2013 en 11:27 2\nEnhorabona per aquesta iniciativa. Això és un país desvetllat i viu.\n“…ja ens han ensarronat prou una vegada i una altra. No és ben bé independentisme, són unes enormes ganes de perdre’ls a tots de vista i viure una vida sana…Quines ganes té la gent de fer la gran botifarra!” (R.Solsona, Botifarra de pagès)\nJaume Pubill en 06 ag. 2013 en 15:21 3\nJoseps Maries: De ganes no ens en falten! Ara només falta trobar el camí adequat…\nXavier Pujol en 05 set. 2013 en 20:27 4\nEl blog Fita s’afegeix a la cadena de blogs per la independencia. En la darrera entrada es parla de la cadena Humana a la Pica d’Estats. Si hi voleu entrar sereu benvinguts.


La prestació de l'atur ha caigut un 22% des de 2011\nL'atur augmenta en 7.391 persones al novembre a Catalunya i arriba als 422.462 aturats\nAixí figura en una resposta del Ministeri d'Ocupació i Seguretat Social al diputat socialista Miguel Ángel Heredia, que havia demanat al Govern dades sobre la protecció a les persones desocupades des de 2011, desglossada per anys i comunitats autònomes.\nLa reducció de gairebé 15 punts percentuals suposa, segons el parer d'aquest diputat, "una escandalosa baixada" que, destaca, afecta especialment a Astúries, on la protecció ha baixat del 69,1% el 2011 al 46,1% a l'agost de 2017 , Navarra (del 69,2% al 48,7%), País Basc (del 61,8% al 42,8%), Aragó (del 71,4% al 53,1%), Canàries (del 68,5 % al 52,3%) i Galícia (del 68,8% al 51,8%).\nActualment, els percentatges més baixos de protecció es troben al País Basc, amb un 42,8%, seguit d'Astúries amb un 46,1% Navarra, amb un 48,7%, Comunitat de Madrid, amb un 49,4% , i Castella i Lleó, amb un 49,8%.\nRETALLADA DEL 38% EN LES PARTIDES PER PROTECCIÓ\nEn aquest sentit, el diputat socialista per Màlaga ha criticat que en set anys els recursos destinats a la protecció per desocupació hagin caigut en els pressupostos generals de l'Estat un 38%, tot i que la situació dels desocupats sigui "cada vegada pitjor" .\n"El 2010, amb 4 milions d'aturats i una ràtio d'atur de llarga durada inferior al 43%, el pressupost total va arribar 38,7 milions d'euros, però ara el 2017, amb 3,4 milions d'aturats, el pressupost és de només 23,9 milions ", ha asseverat.\nLa caiguda de la despesa total en 2017 enfront de 2016, explica Heredia, té el seu origen en un menor pressupost en prestacions per desocupació, que s'han reduït en 1,3 milions d'euros (un 6,7%). Entre d'altres, descendeixen les partides de prestacions contributives (-4,9%), subsidis (14,2%), Renda Activa d'Inserció (-23,9%) i Programa d'Activació per a l'Ocupació (-20%).


Universitat de Barcelona: Jornada de portes obertes 2015 i oferta de Graus pel curs 2015-2016 – STUBLOGS Xarxa i Pissarra\nUniversitat de Barcelona: Jornada de portes obertes 2015 i oferta de Graus pel curs 2015-2016\n19 de març de 2015 / Joan Estany\nLa Universitat de Barcelona (que concentra un terç de l’alumnat universitari de Catalunya), ha fet pública la seva oferta d’estudis pel curs 2015-2016 fa pocs dies, i per les persones que es vulguin informar personalment visitant les seves instal.lacions, hi ha la possiblitat d’assistir a les jornades de portes obertes que tindran lloc bàsicament entre els dies 9 i 17 del mes d’abril.\n– Escola Universitària d’Infermeria (Infermeria, Podologia): dies 13 i 14 d’abril.\n– Facultat de Belles Arts (Belles Arts, Conservació-restauració de Bens Culturals, Disseny): dia 17 d’abril.\n– Facultat de Biblioteconomia i Documentació (Informació i Documentació, Comunicació Audiovisual, Doble titulació Informació i Documentació – Comunicació Audiovisual) : dia 14 d’abril.\n– Facultat de Biologia (Biologia, Bioquímica, Biotecnologia, Ciències Ambientals, Ciències Biomèdiques): dia 17 d’abril.\n– Facultat de Dret (Ciències Polítiques i de l’Administració, Criminologia, Dret, Dret-ADE, Dret-Ciències Polítiques, Gestió i Administració Pública, Dret-GAP, Relacions Laborals): dia 15 d’abril.\n– Facultat d’Economia i Empresa (Administració i Direcció d’Empreses, ADE-Dret, ADE-Matemàtiques, Economia, Estadística, Economia-Estadística, Sociologia, Empresa Internacional): dia 14 d’abril.\n– Facultat d’Educació (Educació Social, Mestre d’Educació Infantil, Mestre d’Educació Primària, doble titulació Mestre d’Educació Infantil i Mestre d’Educació Primària, Pedagogia, Treball Social) : dia 14 d’abril.\n– Facultat de Farmàcia (Campus Diagonal) (Farmàcia, Farmàcia-Nutrició Humana i Dietètica): dia 16 d’abril.\n– Facultat de Farmàcia (Campus de l’Alimentació de Torribera) (Ciència i Tecnologia dels Aliments, Nutrició Humana i Dietètica, Farmàcia-Nutrició Humana i Dietètica): dia 16 d’abril.\n– Facultat de Filologia (Estudis Anglesos, Estudis Àrabs i Hebreus, Estudis Francesos, Estudis Literaris, Comunicació i Indústries Culturals, Filologia Catalana, Filologia Clàssica, Filologia Hispànica, Lingüística, Llengües i Literatures Modernes, Llengües Romàniques i les seves Literatures): dia 15 d’abril.\n– Facultat de Física (Enginyeria Biomèdica, Enginyeria Electrònica de Telecomunicació, Física, doble titulació Física + Matemàtiques): dia 16 d’abril.\n– Facultat de Geografia i Història (Antropologia Social i Cultural, Arqueologia, Geografia, Història, Història de l’Art) : dia 14 d’abril.\n– Facultat de Geologia (Ciències del Mar, Enginyeria Geològica, Geologia): dia 9 d’abril.\n– Facultat de Matemàtiques (Enginyeria Informàtica, Matemàtiques, Matemàtiques-ADE, Matemàtiques-Enginyeria Informàtica, Matemàtiques-Física): dia 25 de març.\n– Facultat de Medicina (Ciències Biomèdiques, Medicina, Enginyeria Biomèdica): dia 17 d’abril.\n– Facultat d’Odontologia (Odontologia): dia 14 d’abril.\n– Facultat de Psicologia (Psicologia): dies 16 i 17 d’abril.\n– Facultat de Química (Enginyeria Química, Química, Enginyeria de Materials): dia 15 d’abril.\n– Escola Superior de Cinema i Audiovisuals de Catalunya (Cinema i Mitjans Audiovisuals): dies 10 d’abril i 22 de maig.\n– Escola Superior de Comerç i Distribució (ESCODI) (Comerç i Distribució): 11 i 16 d’abril, 4 de maig, 17 de juny.\n– Escola Superior de Relacions Públiques (Publicitat i Relacions Públiques): dies 23 i 24 d’abril.\n– Escola Universitària d’Hoteleria i Turisme CETT (Ciències Culinàries i Gastronòmiques, Turisme): dia 11 d’abril.\n– Escola Universitària d’Infermeria Sant Joan de Déu (Infermeria): dia 15 d’abril.\n– Escola de Noves Tecnologies Interactives (ENTI) (Continguts Digitals Interactius): dies 11 d’abril i 16 de maig.\n– INEFC (Ciències de l’Activitat Física i de l’Esport): dia 15 d’abril.\n– Institut de Seguretat Pública de Catalunya (ISPC) (Seguretat): dies 22 d’abril i 16 de maig.\n20152015-2016Jornades de portes obertesOferta de Grausuniversitat de Barcelona